Nymfedompap

Nymfedompap (Pyrrhula nipalensis) er en art i slekten dompaper (Pyrrhula), som inngår i finkefamilien (Fringillidae). Arten er utbredt i sentrale strøk av Asia. Fire underarter anerkjennes. Ifølge IUCNs rødliste er arten livskraftig, men utbredelsen er begrenset.


== Beskrivelse ==
Nymfedompap blir cirka 16–17 cm lang og veier omkring 18–29 g. Arten har sort maske og karakteristiske blåsorte tegninger som andre dompaper. Fjærdrakten er hovedsakelig gråbrun, men på issen har den innslag av sorte spetter. Disse spettene varierer i intensitet mellom underartene. Nominatformen har mest intense spetter. Alle har hvit gump, men graden av hvitt i buken varierer noe mellom de ulike underartene.Arten habiteter underskog i tett edelgranskog (Abies) og lauvskog, inkludert eikeskog (Quercus), lyng og rhododendron. Nymfedompapen hekker normalt i høyder på omkring 1 600–3 700 moh, men i Myanmar ligger hekkeområdene noe lavere (1 000–2 100 moh). Hekketiden varer fra februar til midten av juli. Hunnen legger normalt kun 2 egg, men ellers er lite kjent omkring hekkingen.
Arten er standfugl, men den migrerer ned fra høyden når tilgangen på mat krever det. Den er utbredt fra Himachal Pradesh nord i India og østover gjennom Himalaya til kysten av Stillehavet og Taiwan. En mindre, isolert populasjon befinner seg så langt sør som det sentrale sørlige Vietnam.
Nymfedompapen eter et bredt utvalg av frø, skudd og knopper, men også noe bær og små virvelløse dyr, samt nektar fra blomstene på rhododendron. Fuglene kan opptre solitært, parvis og i grupper på opp mot 20 individer.


== Inndeling ==
Inndelingen og rekkefølgen av den følger HBW Alive og er i henhold til Clement (2017). Norske navn på artene følger Norsk navnekomité for fugl og er i henhold til Syvertsen et al. (2008). Navn og beskrivelser i parentes er ikke offisielle navn, men kun midlertidige beskrivelser i påvente av offisielle navn.

Passeriformes, spurvefugler
Passeri, sangfugler
Passerida
Passeroidea
Fringillidae, finkefamilien
Fringillinae
Euphoniinae
Carduelinae
Pyrrhulini
Pyrrhula, dompaper
P. nipalensis, nymfedompap
P. n. nipalensis (nominatformen), utbredt i Himalaya (fra Himachal Pradesh og østover til Assam i India og Xizang i Kina)
P. n. ricketti, utbredt fra Nordøst-India (Arunachal Pradesh, Assam og Nagaland), i Sør- og Sørøst-Kina (Xizang til Sichuan, Yunnan til Fujian og Guangdong), Nord-Myanmar og Nordvest-Vietnam (Tonkin)
P. n. uchidai, utbredt på Taiwan
P. n. victoriae, utbredt i det vestlige Myanmar (Chin Hills) og tilliggende grenseområder i India
P. waterstradti, (malaydompap)
P. leucogenis, hvitkinndompap
P. aurantiaca, oransjedompap
P. erythrocephala, rustnakkedompap
P. erythaca, mandarindompap
P. murina, asordompap
P. pyrrhula, dompap


=== Noter ===
Tidligere regnet man med fem underarter til nymfedompap, men den tidligere underarten P. n. waterstradti (malaydompap) har blitt skilt ut som selvstendig art.


== Referanser ==


== Eksterne lenker ==
(en) Nymfedompap i Global Biodiversity Information Facility 
(no) Nymfedompap hos Artsdatabanken 
(en) Nymfedompap hos ITIS 
(en) Nymfedompap hos NCBI 
(en) Kategori:Pyrrhula nipalensis – bilder, video eller lyd på Wikimedia Commons 
Pyrrhula nipalensis – detaljert informasjon på Wikispecies